Jumalan armoa, rauhaa ja rakkautta teille arvoisat katsojat.
Nimeni on Anne Huhtala.
Tämän ohjelman aiheena on "Kristuksen morsian rakastaa".
Toivon, että ohjelman sisältö voisi siunata teitä.
Kerron aluksi ihmeellisen asian, mikä liittyy näiden ohjelmien valmisteluun.
Herra herätti minut eräänä yönä työstämään näitä ohjelmia -
soittamalla lankapuhelimeen. Heräsin sen pirinään.
Eihän meillä ole lankapuhelinta, mutta koska heräsin pirinään, -
tiesin, että nyt on Jumalalla asiaa.
Nousin kuuliaisesti sängystä ja Herra alkoi puhua.
Sain neljän ohjelman sisällön tässä aamuisessa puhelussa.
Tämä on todella ihmeellistä.
Meidän aistien tulee olla herkkiä Jumalan kutsulle ja äänelle.
Jumala opettaa meitä harjaan- nuttamaan hengellisiä aistejamme, -
jotta Hänen sanomansa ja ohjauksensa voisi tavoittaa meidät.
Aamen. Nämä sanat ovat korkeaveisusta, -
jossa kuvataan morsiamen ja yljän välistä palavaa rakkautta.
Paneudumme tässä ohjelmassa siihen, kuinka tärkeää on sitoutua -
ja rakastua Jeesukseen uskoon tulon jälkeen.
Me uudestisyntyneet olemme sanan mukaan Kristuksen morsiamia.
Jos haluamme uskoon tulon jälkeen erottautua tietoisesti maailmasta, -
kuolla itselle ja lähteä seuraamaan Jeesusta, -
voi Pyhä Henki suuremmalla tavalla vallata meidät -
ja juurruttaa meidät Kristukseen.
Rakkaussuhde Jeesukseen ja Hengen yhteys siunaa meitä tässä ajassa -
ja kantaa meidät lopulta Karitsan häihin ja iankaikkiseen elämään.
Luukkaan evankeliumissa on kertomus syntisestä naisesta.
Syntinen nainen halusi muutoksen elämäänsä.
Hän tiesi, että ainoastaan Jeesus voi kääntää elämän suunnan.
Luen seitsemännestä luvusta jakeet 37 ja 38.
Ja katso, siinä kaupungissa oli nainen, joka eli syntisesti.
Kun hän sai tietää, että Jeesus oli aterialla fariseuksen talossa, -
toi hän alabasteripullon täynnä hajuvoidetta -
ja asettui Hänen taakseen Hänen jalkojensa kohdalle.
Itki ja rupesi kastelemaan Hänen jalkojaan kyynelillään.
Kuivasi ne päänsä hiuksilla -
ja suuteli Hänen jalkojaan ja voiteli ne hajuvoiteella.
Raamatunkertomuksen ylenkatsottu, syntinen nainen -
ei pelännyt lähestyä Jeesusta.
Hän kaipasi puhtautta ja rakkautta.
Nainen kumartui itkemään Jeesuksen jalkojen juureen -
kurjaa ja häpeällistä elämäänsä ja syntejään.
Kyyneleet valuivat Jeesuksen jaloille suudellessa Hänen jalkojaan.
Kyyneleet pesivät jalat ja hänen kätensä voitelivat ne hajuvoiteella.
Jeesus otti vastaan naisen lahjan ja rakkauden -
ja antoi hänelle syntinsä anteeksi.
Jeesus lausui: "Sinun syntisi ovat anteeksiannetut.
Sinun uskosi on sinut pelastanut. Mene rauhaan."
Jeesus vapautti naisen synnin kahleista -
ja antoi hänen sydämeensä taivaallisen rauhan ja rakkautensa.
Jumalan valtakunta ja sen voima tuli läsnä olevaksi Jeesuksen myötä.
Jeesus astui alas eksyneiden, syntisten ja sidottujen keskelle.
Hänen voimalliset tekonsa todistivat Jumalallisesta alkuperästä, -
sekä rakkaudesta ihmisiä kohtaan.
Hänen luokseen tulleet saivat kokea sen, mikä on ihmisen suurin tarve.
Se on vapautua synneistä.
Jeesus lausui syntisestä naisesta fariseuksen talossa:
"Hän sai paljot syntinsä anteeksi. Sen vuoksi hän rakasti paljon".
Sain kohdata saman Jumalan armon ja
muutosvoiman elämässäni keväällä 2009.
Elin siihen asti maailmallista ja itsekästä elämää.
En ollut kuitenkaan onnellinen.
Tunsin sisimmässäni syvää tyytymättömyyttä ja toivottomuutta.
Olin masentunut ja sidottu, vaikkei se päällepäin näkynytkään.
Olin kuin erämaan kuihtuva, janoonsa kuoleva kukkanen.
Jeesus näki kuivettuneen ja kuolettuneen tilani.
Jumala otti ohjat käsiinsä ilmestyen elämääni voimallisesti -
yhteiskristillisessä tilaisuudessa, jonka työkaveri oli minut kutsunut.
Jo alkuylistyksessä "Golgatan veressä voima on" -laulun aikana -
tapahtui jotain ihmeellistä.
Korvani avattiin sanoille: "Väsyneet sielut nyt tulla saa, -
sairaat ja heikot Hän parantaa.
Pyhässä veressä Jeesuksen, voima niin suuri ja ihmeellinen".
Sanat upposivat Pyhän Hengen vaikuttamana syvälle sydämeen.
Tämä ilta muutti kaiken.
Kyyneleet valuivat, kun Pyhä Henki aloitti lempeän työskentelyn.
Rakkaudellinen Jumala vapautti sinä iltana masennuksen hengestä.
Hän voiteli pääni iloöljyllä. Sain vihdoinkin rauhan sydämeeni.
Raamatun lehdiltä kuuluu Jeesuksen kutsu:
"Joka janoaa, tulkoon ja joka tahtoo, ottakoon elämän vettä lahjaksi".
Otin kutsun vastaan. Halusin kuulua Jeesukselle.
Paavalin kirjeessä kolossalaisille kuuluu kehotus:
Pyhä Henki alkoi opettaa minua.
Kerran huomioni kiinnittyi kukka- kaupassa siniseen orkideaan.
Otin kameran esiin ja aloin kuvaamaan upeaa kukkasta.
Kauempana puuhastellut myyjä huomasi ihasteluni ja paljasti, -
että orkideaa oli kasteltu sinisellä vedellä, -
mistä johtui terälehtien upea väri.
Ajattelin, että sepä oli nerokas keksintö yksinkertaisuudessaan.
Herra alkoi puhua. Hän alkoi opettaa siitä, -
kuinka suuri muutos meissä ihmisissä voikaan tapahtua,
kun annamme Jeesuksen veren puhdistaa meidät synneistämme -
ja kun Hän pukee meidät lunta valkoisempiin vaatteisiin.
Mikä muutos voikaan tapahtua ihmisessä.
Kun Kristus juottaa elävällä vedellä, tapahtuu muutosta -
ja alamme loistaa Hänen kirkkauttaan.
Paavalin kirjeessä roomalaisille puhu- taan Pyhän Hengen muutosvoimasta.
Aamen.
Kun Jumala tekee suuren muutoksen elämässä, -
emmekö haluaisi kiittää ja palvoa Häntä ja ylistää Hänen nimeään.
Jaan teille yhden ihmeellisen kokemuksen vielä.
Olin rukouksessa, kun alkoi tapahtua aivan kummallista ruumiissani.
Tunsin sisälläni aivan kuin lämpimän vahapallon läsnäolon.
Tämä vahapallo alkoi liikkua ja kosketella eri kehoni osia.
Pyhän Hengen parantava ja uudistava voima kulki kehossani, tiesin sen.
Se oli ihmeellistä ja aivan todellista.
Olin paikoillani niin kauan, kuin taivaallista käsittelyä kesti.
Maailmallinen elämä oli rasittanut ja vahingoittanut minua, -
mutta Jumala näytti kohdallani armonsa, voimansa ja rakkautensa -
uudistaen kehoni täyteen terveyteen. Halleluja, mitä Herra tekee.
Pyhän Hengen läsnäolossa tapahtuu -
psyykkinen, fyysinen ja hengellinen uudistuminen.
Jumala kohtaa omiaan ihan kotona hiljaisuudessakin.
Kun haluaa elää maailmasta erottautunutta pyhityselämää, -
lähellä Jeesusta, elämästä tulee yliluonnollista.
Hänen huolenpitonsa, johdatuksensa ja viisautensa käy yli ymmärryksen.
Voin vain kiittää Jeesusta tästä taivaallisesta yhteydestä -
ja rakkaudellisesta vuorovaikutussuhteesta.
Me uudestisyntyneet, morsiamet, -
olemme Kristuksen tuoksuvia liljoja, ylkämme liljoja.
Korkeaveisun toisessa luvussa kuvataan morsiamen ja yljän rakkaussuhdetta.
Neito aloittaa:
Sulhanen jatkaa:
Jeesus näkee meidät, verellä puhdistetut morsiamensa -
ihanina liljoina maailman ihmisten eli orjantappuroiden rinnalla.
Hellittely jatkuu seuraavassa korkeaveisun jakeessa.
Jeesus kutsuu läheiseen yhteyteen ja rakkauteen näillä sanoilla:
Jeesus haluaa kuulla äänemme ja omistaa sydämemme.
Rakkaudellisessa vuorovaikutuksessa -
palvontamme nousee ihanana tuoksuna taivaisiin.
Morsian saa vastavuoroisesti tuntea autuutta Pyhän Hengen kautta.
Meillä on elämän mittainen mahdollisuus luoda rakkaussuhde Jeesukseen.
Sinä, joka et ole vielä antanut sovittaa itseäsi Jumalan kanssa, -
voit kumartua Vapahtajan jalkojen juureen ja vuodattaa elämäsi Hänelle.
Anna Kristuksen kalliin veren puhdistaa sydämesi.
Saat rauhan ja yhteyden Jumalaan.
Antaudu Isän tahtoon. Se on hyvä.
Ja Pyhän Hengen uudistavan voiman alle.
Voit lausua sanat:
"Oi Sinä kaikkein armollisin, ristiinnaulittu Herra Jeesus Kristus.
Armahda minua, vaivaista syntistä -
ja katso puoleeni laupeutesi silmin, -
niin kuin katsoit Pietariin, kun hän oli kieltänyt Sinut.
Anna minulle pyhä armosi, että niin kuin Pietari, itkisin syntejäni.
Niin kuin syntinen nainen Sinua sydämestäni rakastaisin -
ja ryövärin kanssa saisin katsella pyhiä kasvojasi taivaassa.
Iankaikkisesti. Aamen.
Tekstitys: Tarja Korkeamäki